Natten til søndag blev en 28-årig mand stukket med kniv i sin lejlighed på Poul Buås vej i Aalborg Vestby. Manden ringede selv til politiet klokken 03.29 og anmeldte episoden. Nordjyllands Politi sendte flere patruljer til stedet, og en 47-årig mand er blevet anholdt og sigtet for knivstikkeriet. Søndag formiddag arbejder politiet stadig på at finde ud af, om han skal fremstilles i grundlovsforhør. Den 28-årige blev efter knivstikkeriet kørt på skadestuen, og han meldes udenfor livsfare.

Referat:
En 28-årig mand blev stukket med en kniv natten til søndag, og alarmerede selv politiet.